Arbeidsmiljøloven skiller mellom avskjedigelser og oppsigelser. En avskjedigelse betyr i praksis at den ansatte må gå på dagen og er en mye strengere reaksjon enn en oppsigelse. Avskjed er en opphevelse av ansettelsesavtalen og retten til arbeid og lønn opphører umiddelbart. Kravet for å kunne gå til avskjed er «grovt pliktbrudd eller annet vesentlig mislighold av arbeidsavtalen» og dette skal ifølge rettspraksis tolkes strengt.